Siput belalai gajah

Siput belalai gajah atau siput belalai (  [ˈɡuːiˌdʌk  gui.dak]; nama saintifik: Panopea generosa) ialah spesies kerangan dalam keluarga Hiatellidae yang bertaburan di perairan dan pantai British Columbia barat Kanada dan Washington barat laut Amerika Syarikat.

Haiwan ini dikenali kerana bentuknya yang berotot besar menonjol melangkaui badan asal. Ia juga merupakan haiwan jenis kepah penggali terbesar malah antara yang paling lama hidup dengan jangka hayat 140 tahun; yang tertua telah dicatatkan pada usia 168 tahun.

 Penamaan 
Nama haiwan ini setara dengan istilah bahasa Cinanya  (, Jyutping: zoeng6 bat6 pong), yang secara harfiahnya bermaksud "kepah hidung gajah", merujuk kepada penampilan badan kepah tersebut yang menyerupai belalai seekor gajah.

Masyarakat peribumi Niskwali yang duduk di negeri Washington termasuk kawasan habitat asalnya pula memberikan nama gʷídəq ( [gui.dĕk]) dalam bahasa Lesyusid yang dituturkan oleh mereka: əq bermaksud "pelir"Oxford English Dictionary, 3rd edition (March 2012), s.v. "geoduck" (subscription required). atau "menggali dalam"A. Campbell, R. M. Harbo, and C. M. Hand, "Harvesting and distribution of Pacific Geoduck Clams", Proceedings of the North Pacific Symposium on Invertebrate Stock Assessment and Management (1998), p. 350 atau mungkin kedua-duanya; ia diserapkan ke dalam bahasa Inggeris sebagai geoduck iaitu nama lain yang sering digunakan dalam pasaran umum.

 Ciri fizikal 
Ia kerangan penggali terbesar di dunia dengan berat matang rata-rata 0.7 kilogram; terdapat spesimen yang diperolehi dengan berat lebih daripada 7 kg sepanjang sebanyak 2 meter. Kepah ini menggunakan suatu "belalai" (sifon) untuk menyedut air laut sekitarnya, mengutip plankton yang dituras dan dimakan sambil air tapisan ditinja melalui lubang berasingan.

Kepah yang ditangkap dan diangkut perlu dipelihara dalam persekitaran air masin bersuhu 10 darjah Celsius.

 Sebagai sumber makanan 
Sifon yang besar dan gemuk sangat dikehendaki kerana gurih dan tekstur renyah. Rasa isi siput ini adakala dibandingkan juga dengan rasa tiram. Ia juga adakala dilihat mempunyai sifat yang dipercayai menaikkan berahi si pemakan.

Ia sangat popular di China di mana ia dianggap sebagai bahan hidangan istimewa stimbot untuk tujuan keraian. Ia juga sering digemari dimakan secara mentah terutamanya dalam kalangan orang Jepun dan Korea bercicah masing-masing dengan wasabi dan kicap.

 Rujukan 

Pautan luar
 Geoduck clam (Panopea abrupta): Anatomy, Histology, Development, Pathology, Parasites, and Symbionts — Fisheries and Oceans Canada
 "3 Feet Under—Digging Deep for the Geoduck Clam" - dokumentari mengenai kegiatan penangkapan siput ini
 Geoduck.org kelolaan Underwater Harvester's Association di Kanada